Jens Frederik Haldorf fra Klokkerholm kan om nogen beskrive, hvor voldsom eksplosionen hos Sparekassen Vendsyssel var. Han er nabo til pengeautomaten, der blev sprængt i luften. Da han natten til torsdag klokken 4.15 bliver vækket af sprængningen, går han sammen med sin hund over til gerningsmændene i underbukser, en jakke og et par sko. Her kan han se den ene af gerningsmændene stå med et brækjern og prøve at trække pengeboksen i hæveautomaten ud. Gerningsmanden går efterfølgende Jens Frederik Haldorfs i møde. Her står de to stort set ansigt til ansigt over for hinanden ved bankens hovedindgang. Her går Jens Frederik Haldorfs hund over til gerningsmanden, men da han trækker et brækjer frem og truer hunden, kalder Jens Frederik Haldorf hunden tilbage. Gerningsmændene flygter her efter fra stedet. Jens Frederik Haldorf ærgrer sig i dag over, at han ikke fik dem stoppet. Men i stedet for tyveknægte kan nu gå på jagt efter resterne af de vragdele fra Sparekassen Vendsyssel, som i nat fløj over hegnet til banken og ramte hans hus. I kan se Jens Frederik Haldorfs beretning i indslaget over artiklen. Her finder i samtidig direktøren i Sparekassen Vendsyssel, Jan Skovs, reaktion på filialens skader.

Referat:
Jens Frederik Haldorf blev vækket af eksplosionen ved Sparekassen Vendsyssel i Klokkerholm. Han gik efterfølgende over til tyvene med sin hund, som blev truet med et brækjern.